ויספר אל אביו ואל אחיו: לאחר שסיפר אותו לאחיו, חזר וסיפרו לאביו בפניהם (רש"י) כי הבין שהחלום רומז גם לאביו (רמב"ן ודוק יצחק).
ויגער בו אביו: הבין יעקב שיוסף הבין פתרון החלום, וכעס עליו על גאותו שמלאו לבו להגיד חלום כזה. אמנם הבין ג"כ שאם היה גוער בו על שספר אותו היה זה מחזק האמונה בחלום ההוא והיה יוסף מוסיף להתגאות ואחיו היו מוסיפים לשנוא אותו, ולפיכך אמר לו מה החלום הזה וגו', כלו' הלא חלום שוא ושקר הוא זה.
